Source: http://richpoi.com/cikkek/hazai/szukitette-a-kuria-elotti-felulvizsgalati-jogot-a-parlament.html
Timestamp: 2013-05-23 06:56:41
Document Index: 11108253

Matched Legal Cases: ['Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ']

Richpoi Hírek: Szűkítette a Kúria előtti felülvizsgálati jogot a parlament
magyar nyelvű oldalak	web	Navigation Szűkítette a Kúria előtti felülvizsgálati jogot a parlament
kategória: Hazai	2012 július 09, hétfő - 16:36 | szerző: mti Címkék: kúria, címkefelhő	Szóljon hozzá!	Mindig pozitívan a Facebook-on is	Az Országgyűlés hétfőn igazságügyi és közigazgatási tárgyú törvények módosításával szűkítette a Kúria előtti felülvizsgálati jogot azzal a céllal, hogy a legfőbb bírói testület valóban rendkívüli jogorvoslati fórumként működhessen.	A képviselők 251 igen szavazattal, 49 nem ellenében és 28 tartózkodás mellett fogadták el Navracsics Tibor közigazgatási és igazságügyi miniszter indítványának kétharmados többséget igénylő rendelkezéseit.A miniszter azzal indokolta a Kúria előtti felülvizsgálati jog szűkítését, hogy a polgári perrendtartás értelmében az jelenleg nagyon széles körben igényelhető, így a jogalkotó eredeti szándékával szemben nem rendkívüli, hanem rendes jogorvoslati lehetőségként szolgál.A törvénymódosítás több esetben az értékhatár felemelésével szűkíti a felülvizsgálat lehetőségét, és nem lehet majd a Kúriához fordulni a jogerős határozat csupán kamatfizetésre, perköltségre, teljesítési határidőre vagy részletfizetésre vonatkozó rendelkezései miatt sem.A jövőben a vagyoni jogi perekben csak a hárommillió forint feletti perekben lehet a Kúriához fordulni, a közigazgatási ügyekben ez az értékhatár egymillió forint lesz, a munkaügyi perek egy részében pedig akkor nem lesz helye felülvizsgálatnak, ha a vitatott érték nem haladja meg a teljes munkaidőre megállapított kötelező havi minimálbér ötszörösét.A Ház az alkotmányügyi bizottság indítványára a nemzetgazdasági szempontból kiemelt jelentőségű beruházásokat érintő változtatásokat is elfogadott. Ezek értelmében kormányhivatalt vezető kormánymegbízott felel majd a kiemelt ügyekért, akinek személyéről, illetve adott ügyben meglévő feladat- és hatásköréről kormányrendelet határoz majd.Az Országgyűlés Navracsics Tibor zárószavazás előtti módosító javaslatának elfogadásával döntött arról is, hogy a Kúria helyett az Országos Bírósági Hivatalba (OBH) beosztott bírók legyenek jogosultak az illetményalap összegének 30 százalékára a beosztási pótlékon felül, míg a minisztériumban és a Kúrián dolgozó bírók az illetményalap összegének 10 százalékát kaphassák meg a pótlékon túl.	Kapcsolódó cikkekKúria: a sztrájkjog nem szűkíthetőDarák Péter: a Kúrián létrehozott értékeket örökíti meg a testület évkönyveHelyére került Justitia szobra a Kúria leendő épületébenDarák: a Kúria visszaköltözése kifejezi az igazságszolgáltatás emelkedett hagyományainak újraéledését	Megosztás: Hozzászólás küldése
CikkajánlóJégmintákat vettek a Mount EverestenKínai kutatóknak sikerült az éghajlatváltozás kutatását szolgáló, három - igen hosszú - jégmintát venniük a Föld legmagasabb hegyéről, a Csomolungmáról (Mount Everest). Virágba borul DebrecenSzázezernél több egynyári virágpalánta kiültetése kezdődött meg kedden Debrecenben - közölte Gábor Zsombor, a polgármesteri hivatal városüzemeltetési osztályvezetője az MTI-vel.
Bírálja a nyugdíj-kiegészítés tervezett megvonását a JobbikAz ellenzéki párt félmegoldásnak, megkésett látszatintézkedésnek tartja, hogy a kormány ezrek helyett alig száz embertől vonná meg a juttatást, amiért a pártállami rendszerben be. ...Fordulat: már behajtható az eddig behajthatatlanAz e-okmánykézbesítés gyorsította az adminisztrációt, a felszámolás megindulása előtt végrehajthatóvá válnak a 10-20 ezres követelések. Eddig a kisebb összegű üzleti követelések ...